# name
Els biomarcadors del fluid crevicular gingival com eina de diagnòstic i seguiment periodontal: revisió sistemàtica

# metadata.dc.description[].value
Treball Final de Grau d'Odontologia, Facultat de Medicina i Ciències de la Salut, Universitat de Barcelona, Curs: 2022-2023, Director: Albert Ramírez Rámiz

# metadata.dc.description.abstract[].value
Objectiu: Analitzar biomarcadors del fluid crevicular gingival per al diagnòstic i seguiment de les bosses periodontals i/o periimplantàries actives. També es busca relacionar la variabilitat quantitativa d'aquests biomarcadors entre individus amb salut periodontal i pacients amb malaltia periodontal activa, incloent-hi aquells amb salut general o amb malalties sistèmiques. Materials i mètode: La cerca d’articles es va realitzar en dues bases de dades electròniques, Medline (PubMed) i Cochrane, entre novembre de 2022 i març de 2023. Els articles elegibles van ser aquells que avaluaven qualsevol biomarcador al fluid crevicular gingival en individus amb diagnòstic clínic de salut periodontal, malaltia periodontal o periimplantària. La qualitat metodològica es va avaluar mitjançant l’escala Newcastle-Ottawa (NOS) per a estudis de cohorts i la NOS modificada per a estudis transversals. Resultats: Vint-i-un estudis que complien els criteris d’inclusió van ser seleccionats, amb mides de mostra que oscil·laven entre 11 i 147 individus. D’aquests estudis, es van 
identificar 62 biomarcadors per a la detecció de la malaltia periodontal o periimplantària. Els biomarcadors més estudiats van ser IL-1β, IL-6 i TNF-α. En comparació amb els individus amb salut periodontal, es va observar un augment en els nivells d’IL-1β, IL-6, MMP-8 en la majoria dels estudis realitzats en pacients amb periodontitis. La majoria d’adipocines s’han vist augmentades no només en individus amb periodontitis sinó que els nivells han sigut més elevats en pacients amb patologia sistèmica d’obesitat i diabetis mellitus. 
Conclusió: Diverses citocines proinflamatòries s’han identificat com a biomarcadors prometedors del fluid crevicular gingival per al diagnòstic i seguiment de la malaltia periodontal i periimplantària. IL-1β, IL-6 i MMP-8 són alguns dels biomarcadors més fiables, que poden utilitzar-se com a eines complementàries als paràmetres clínics. Les condicions sistèmiques poden afectar els nivells d’aquests marcadors tant en salut com en malaltia periodontal. No obstant això, es necessiten més estudis longitudinals per establir un rang adequat entre salut i periodontitis.

# metadata.dc.rights[].value
cc-by-nc-nd, (c) Climent Blancafort, Ariadna, 2023

# metadata.dc.source[].value
Treballs Finals de Grau (TFG) - Odontologia

# metadata.dc.title[].value
Els biomarcadors del fluid crevicular gingival com eina de diagnòstic i seguiment periodontal: revisió sistemàtica